Uns ivngen mannen mag (Mit aufgelösten Abbreviaturen)
Uns ivngen mannen mag·
an frowen sanfte misselingen·
es kam vmb einen mitten tag·
do horte ich eine swingen·
wan si dahs
wan si dahs si dahs si dahs·

Gv̊ten morgen bot ich ir·
ich sprach got mvͤsse úch eren·
zehant do neig div schone mir·
dar in so mv̊st ich keren·
wan si dahs
wan si dahs si dahs si dahs·

Si sprach hie enist der wibe·
niht ir sint vnrehte gegangen·
ê úwer wille an minem libe·
ergienge ich sehe úch lieber hangen·
wan si dahs
wan si dahs si dahs si dahs·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse